
R E F E R A T

privind delegarea gestiunii serviciilor de salubrizare pe raza municipiului Timişoara

Serviciile de salubrizare pe raza municipiului Timişoara, ca servicii publice de gospodărie comunală, trebuie să îndeplinească concomitent următoarele condiţii esenţiale:

a) continuitatea din punct de vedere cantitativ si calitativ;

b) adaptabilitate la cerinţele consumatorilor;

c) accesibilitatea egală la serviciul public, în condiţii contractuale ;

d) asigurarea sănătăţii publice şi a calităţii vieţii ;

Organizarea, exploatarea şi funcţionarea serviciilor publice de gospodărie comunală trebuie să asigure :

a) satisfacerea cerinţelor cantitative şi calitative ale utilizatorilor ;

b) funcţionarea optimă, în condiţii de siguranţă, rentabilitatea şi eficienţa economică a construcţiilor, echipamentelor, instalaţiilor şi dotărilor, corespunzător parametrilor economici  proiectaţi şi în conformitate cu caietele de sarcini, cu instrucţiunile de exploatare şi cu regulamentele de organizare şi funcţionare;

c) protejarea domeniului public şi a mediului prin respectarea reglementărilor legale ;

d) informarea şi consultarea cetăţenilor în vederea protejării sănătăţii populaţiei care beneficiază de serviciile respective ;

Serviciul de salubrizare al municipiului Timişoara include în principal, următoarele activităţi:

1. salubrizare căilor publice;

2. colectarea, transportul şi depozitarea deşeurilor menajere;

În acest moment,  Primăria Municipiului Timişoara doreşte externalizarea acestor servicii, către operatori atestaţi care au situaţia financiară, personalul şi dotările necesare asigurării acestor servicii, potrivit legii, prin concesionarea acestor activităţi, prin licitaţie publică. Concesionarea acestor activităţi va oferi garanţii atât pentru investitor – prin recuperarea investiţiilor pe durata contractului de concesiune – cât şi pentru municipalitate  - care nu are  capacitatea tehnică şi financiară să desfăşoare aceste servicii în gestiune directă, urmând să  impună şi să urmărească realizarea unor indicatori de performanţă concesionarului.
Realizarea serviciilor publice de salubrizare  presupune:

· respectarea şi aplicarea legislaţiei în domeniu, care s-a armonizat cu legislaţia CE;

· necesitatea modernizării şi asigurării unor servicii publice de salubritate eficiente şi de calitate;

· necesitatea modernizării sistemului de gestionare a deşeurilor şi a curăţeniei stradale;

· asigurarea unui mediu de viaţă curat şi sănătos locuitorilor municipiului Timişoara şi de a face din acest oraş un model în acest domeniu;

· rezolvarea problemelor  care au fost identificate în domeniul salubrizării stradale şi a colectării, transportului şi depozitării deşeurilor menajere de la utilizatorii casnici – persoane fizice şi asociaţiile de proprietari/locatari, agenţi economici şi instituţii publice.  

În conformitate cu prevederile Ordonanţei Guvernului nr. 71/29.08.2002 privind organizarea şi funcţionarea serviciilor publice de administrare a domeniului public şi privat de interes local, a Hotărârii Guvernului nr. 955/15.06.2004 pentru aprobarea reglementărilor-cadru de aplicare a Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, gestiunea serviciilor de administrare a domeniului public şi privat se realizează prin următoarele modalităţi:

a) gestiune directă;

b) gestiune indirectă sau gestiune delegată;

Alegerea formei de gestiune a serviciului de salubrizare pe raza municipiului Timişoara se face prin hotărâre a consiliului local.

În prezent,  funcţionarea serviciul de salubrizare a municipiului Timişoara se realizează prin intermediul unor contracte de prestări servicii, încheiate în urma unor licitaţii publice deschise.
Ca urmare a celor prezentate mai sus, propunem promovarea unui Proiect de Hotărâre  privind delegarea gestiunii Serviciilor de salubrizare pe raza municipiului Timişoara prin concesiune, prin licitaţie publică. Delegarea gestiunii se va face prin încheierea unui contract de concesionare cu adjudecătorul licitaţiei.

De  asemenea, propunem ca în termen de 30 de zile de la data emiterii  hotărârii, să se elaboreze şi supune aprobării Consiliului Local al Municipiului Timişoara Studiul de oportunitate pentru fundamentarea şi stabilirea soluţiei  de delegare a gestiunii a serviciilor publice de salubrizare pe raza municipiului Timişoara, Caietul de Sarcini şi Regulamentul serviciilor de salubrizare pe raza municipiului Timişoara

